CELEX: 22012D0220
Language: el
Date: 2012-01-19 00:00:00
Title: 2012/220/ΕΕ: Απόφαση αριθ. 1/2012 της Μεικτής Επιτροπής ΕΚ-ΕΖΕΣ περί κοινού καθεστώτος διαμετακόμισης, της 19ης Ιανουαρίου 2012 , όσον αφορά την πρόσκληση προς την Κροατία να προσχωρήσει στη σύμβαση της 20ής Μαΐου 1987 περί κοινού καθεστώτος διαμετακόμισης

26.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 114/29
            
         ΑΠΌΦΑΣΗ αριθ. 1/2012 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΖΕΣ ΠΕΡΊ ΚΟΙΝΟΫ ΚΑΘΕΣΤΏΤΟΣ ΔΙΑΜΕΤΑΚΌΜΙΣΗΣ
   της 19ης Ιανουαρίου 2012
   όσον αφορά την πρόσκληση προς την Κροατία να προσχωρήσει στη σύμβαση της 20ής Μαΐου 1987 περί κοινού καθεστώτος διαμετακόμισης
   (2012/220/ΕΕ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη σύμβαση της 20ής Μαΐου 1987 περί κοινού καθεστώτος διαμετακόμισης (1) («η σύμβαση»), και ιδίως το άρθρο 15 παράγραφος 3 στοιχείο ε),
   Εκτιμώντας τα ακόλουθα:
   
               (1)
            
            
               Η προώθηση των συναλλαγών με την Κροατία θα διευκολυνθεί με ένα κοινό καθεστώς διαμετακόμισης για τα εμπορεύματα που μεταφέρονται μεταξύ της Κροατίας και της Ευρωπαϊκής Ένωσης, της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας.
            
         
               (2)
            
            
               Για την επίτευξη αυτού του καθεστώτος είναι σκόπιμο να κληθεί η Κροατία να προσχωρήσει στη σύμβαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 15α της σύμβασης, η Κροατία καλείται, υπό μορφή ανταλλαγής επιστολών μεταξύ του Συμβουλίου της Ευρωπαϊκής Ένωσης και της Κροατίας οι οποίες επισυνάπτονται στην παρούσα απόφαση, να προσχωρήσει στη σύμβαση από την 1η Ιουλίου 2012.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 19 Ιανουαρίου 2012.
      
         
            Για τη Μεικτή Επιτροπή
         
         
            Ο Πρόεδρος
         
         Mirosław ZIELIŃSKI
      
   
   
      (1)  ΕΕ L 226 της 13.8.1987, σ. 2.
   
      ΠΑΡΑΡΤΗΜΑ
      Αξιότιμε κύριε,
      Έχω την τιμή να σας κοινοποιήσω την απόφαση που έλαβε η μεικτή επιτροπή ΕΕ-ΕΖΕΣ περί κοινού καθεστώτος διαμετακόμισης της 19ης Ιανουαρίου 2012 (απόφαση αριθ. 1/2012), με την οποία καλείται η Κροατία να καταστεί συμβαλλόμενο μέρος της σύμβασης της 20ής Μαΐου 1987 περί κοινού καθεστώτος διαμετακόμισης. Η Ευρωπαϊκή Ένωση καλεί την Κροατία να διασφαλίσει ότι θα εφαρμόζει την ανωτέρω σύμβαση χωρίς διακρίσεις έναντι όλων των κρατών μελών.
      Η προσχώρηση της Κροατίας στη σύμβαση μπορεί να αρχίσει να ισχύει με την υποβολή της πράξης προσχώρησης στη Γενική Γραμματεία του Συμβουλίου της Ευρωπαϊκής Ένωσης μαζί με τη μετάφραση της σύμβασης στην επίσημη γλώσσα της Κροατίας, σύμφωνα με το άρθρο 15α της εν λόγω σύμβασης.
      Με εξαιρετική εκτίμηση,
      
         
            Γενικός Γραμματέας
         
         
            Γενική Γραμματεία του Συμβουλίου της Ευρωπαϊκής Ένωσης
         
      
      Η Κροατία,
      Λαμβάνοντας γνώση της απόφασης της μεικτής επιτροπής ΕΕ-ΕΖΕΣ περί κοινού καθεστώτος διαμετακόμισης της 19ης Ιανουαρίου 2012 (απόφαση αριθ. 1/2012) να κληθεί η Κροατία να προσχωρήσει στη σύμβαση της 20ής Μαΐου 1987 περί κοινού καθεστώτος διαμετακόμισης («σύμβαση»),
      Λαμβάνοντας υπόψη την πρόσκληση να προσχωρήσει στη σύμβαση, και
      Επιθυμώντας να καταστεί συμβαλλόμενο μέρος της σύμβασης,
      ΜΕ ΤΗΝ ΠΑΡΟΥΣΑ ΔΗΛΩΝΕΙ ΟΤΙ
      Προσχωρεί στη σύμβαση,
      Επισυνάπτει στην πράξη αυτή μετάφραση της σύμβασης στην επίσημη γλώσσα της Κροατίας,
      Αποδέχεται όλες τις συστάσεις και αποφάσεις της μεικτής επιτροπής ΕΕ-ΕΖΕΣ περί κοινού καθεστώτος διαμετακόμισης που θα εγκριθούν μεταξύ της 19ης Ιανουαρίου 2012 και της ημερομηνίας κατά την οποία αρχίζει να ισχύει η προσχώρηση της Κροατίας σύμφωνα με το άρθρο 15α της σύμβασης.
      Έγινε στ …